Priznám sa už dávno ma nik tak nepobavil ako reportáž televízie Ta3, s výzvou generálneho prokurátora Jaromíra Čižnára, v ktorej prostredníctvom hovorkyne Predajňovej vyzýval politikov a iné inštitúcie, aby sa zdržali akéhokoľvek komentovania trestnej veci - Malinová a aby sa kvôli tomu nezhromažďovali, lebo tým ovplyvňujú súd... a vyjadrenia Šufliarskeho v relácii Téma po proteste za Hedvigu.
Vari sa bojí tlaku verejnej mienky a verejne vyjadrených názorov nielen novinárov, ale i odborníkov na trestné právo a z oblasti zdravotníctva na trestnú vec?
Mediálna prezentácia politických káuz, nebola nikdy žiaducim elementom pre skorumpované orgány činné v trestnom konaní. Ich tvár nebolo možné snímať kamerou a v súvislosti s ich trestnou činnosťou v rámci trestného konania bolo zverejnenie mena považované za smrteľný hriech . Práve anonymita, bola kľúčovým faktorom, ktorý im umožňoval páchanie závažnej trestnej činnosti , v súvislosti s konaním v trestných veciach ... Stratou anonymity sú zrazu vystavení verejnému pranierovaniu, osočovaniu, odsúdeniu spoločnosťou ... a nielen oni, s realitou sú konfrontovaní aj ich rodinný príslušníci ...rodičia, partneri ,deti ...
Policajti a prokurátori si zvyčajne nerobia ťažkú hlavu z podaných trestných oznámení, pretože trestnú činnosť policajta zahladí inšpekcia ministra vnútra, trestné oznámenie na prokurátora, "posúdia podľa obsahu" a v rozpore s trestným zákonom vyriešia podľa zákona o prokuratúre ako sťažnosť proti postupu prokurátora .... a trestná činnosť sudcu sa nazve právnym názorom, či procesnou chybou. Týmto spôsobom roky na Slovensku fungovala organizovaná trestná činnosť verejných činiteľov.
Výzva na umlčanie verejnosti našepkáva , že panstvo z generálnej prokuratúry reálne začína prepadať panike, ... čo vyplýva z druhej časti výzvy, v ktorej prokuratúra zdôrazňuje , že o vine, či nevine rozhodne súd a akékoľvek komentovanie v tejto veci a vyslovovanie záverov, prokuratúra chápe ako ovplyvňovanie a zastrašovanie sudcu, ktorý bude o veci rozhodovať.
Koho chce Čižnár zastaviť , predsa ako dlhoročný prokurátor znalý zákona vie, že nemá zo zákona reálnu možnosť zatvoriť ústa verejnosti, podobne ako verejnosť nemá možnosť ovplyvniť rozhodnutie sudcu ...
V konečnom dôsledku pri nástupe na generálnu prokuratúru vedel, že kauza Malinová bude skúškou lojality, oddanosti, odvahy a priateľstva ... , bez zodpovednosti za konečný výsledok, .... predsa o vine, či nevine rozhodne nezávislý súd ... ak s niečím nepočítal, s odporom verejnosti krátko po podaní obžaloby ... avšak aj to je potrebné zvládnuť ...buď diskrétnym mlčaním a rešpektovaním práva verejnosti a občanov na vyjadrenie svojho názoru, alebo takto ....
Koho treba vymeniť?
Je tu 7-členný tím prokurátorov a vyšetrovateľov a údajných 90 svedkov, ktorí stavajú žalobu voči Hedvige . Žalobou za to, že údajne krivo vypovedala sa zahmlieva a nerieši jej napadnutie, ale údajne niečo dôležitejšie - že to napadnutie nebolo tak, ako to ona popísala. Je tu ale aj občianska verejnosť, ktorá sa zaujíma o to, kto je páchateľom jej napadnutia bez ohľadu na to, čo a kedy vypovedala. Tá istá verejnosť neverí vlastným ušiam, keď také štrikovanie údajov a služobného tajomstva ako predviedol Šufliarsky v TA3 pána redaktora nevyviedla z rovnováhy a nedal priamu otázku: bola Hedviga napadnutá – bez ohľadu na to ako to bolo a ako to ona popisovala? Amatérske predstavenie, v hlavnej úlohe so Šufliarskym odohrané , v priamom prenose a bububu občanom naznačuje jedno: niekto si tu koleduje o morálnu príučku a skutočnú lekciu spravodlivosti a toho kto to porušuje okamžite treba vymeniť.
PS: Akosi sa mi nedarí predstaviť, že treba vymeniť občanov tohto štátu, ktorí nechcú, aby na uliciach boli mlátené ženy, a aby boli následne roky šikanované políciou namiesto páchateľov trestnej činnosti.